Tamsirt n tenfalit s timawit, d yiwet n temsirt yesɛan azal meqqren deg uselmed akked tsensegmit s usenfar. Tanfalit s timawit; d tarmudt i yettaf unelmad iman-is, imi tettunefk-as tegnit ad d-yemmeslay ad d-yessenfali mebla lxuf d ukukru, annect-a yettili s lmendad n uselmad-is. Deg termudt-agi inelmaden sseqdacen tizemmar-nsen deg wayen yerzan (tajerrumt, taseddast, tasnilestatg), daɣen yettili usemhez n usugen d usnulfu ɣer unelmad. Ula d adiwenni gar uselmad d unelmad yettili s talɣa n usteqsi d tririt yesɛan tilisa, annect-a yesnernay tizemmar n uskasi ɣer unelmad. Ma d tawuri n uselmad; d aseɣti n tuccḍiwin yerzan tasnilest d teywalt, aktazal n yifuras n yinelmaden yettili deg lawan neɣ ɣer taggara n ufares.